Leksplikasyon bann mo dan Labib | Ki nou kapab aprann dan Labib?\nLIR AN Abbey Abui Acholi Alur American Sign Language Amharic Angolan Sign Language Arabic Argentinean Sign Language Armenian Armenian (West) Ateso Attié Aymara Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bislama Bolivian Sign Language Boulou Bété Cambodian Chavacano Chichewa Chin (Tiddim) Chinese Cantonese (Simplified) Chinese Cantonese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombian Sign Language Cuban Sign Language Damara Dangme Douala Drehu Dusun Dutch Efik English Estonian Ewe Fante Fijian Fon French Ga Gitonga Guarani Guarani (Bolivia) Guerze Gun Guéré Haitian Creole Hausa Herero Hindi Hunsrik Iban Ibinda Igbo Indian Sign Language Indonesian Irish Italian Javanese Jula Kabiye Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Kpelle Kreol Seselwa Krio Kurdish Kurmanji Kwangali Kwanyama Kyangonde Lamba Lhukonzo Lingala Lomwe Luganda Lugbara Lunda Luo Luvale Macua Malagasy Malay Malayalam Maltese Mambwe-Lungu Marathi Mauritian Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Ngangela Nias Nigerian Pidgin Nyaneka Nyungwe Nzema Okpe Oromo Otetela Pidgin (Cameroon) Ponapean Portuguese Portuguese (Portugal) Quechua (Ayacucho) Quechua (Bolivia) Quechua (Cuzco) Quichua (Imbabura) Romanian Romany (Eastern Slovakia) Romany (Macedonia) Romany (Macedonia) Cyrillic Romany (Southern Greece) Runyankore Russian Rutoro Samoan Sangir Sango Sena Sepedi Setswana Sidama Silozi Sinhala Spanish Sranantongo Sunda Swahili Swati Tahitian Tajiki Talian Tamil Tandroy Tankarana Thai Thai Sign Language Tigrinya Tiv Tongan Tshiluba Tshwa Tsonga Turkish Twi Ukrainian Umbundu Urdu Urhobo Uruund Vezo Vietnamese Wallisian Wolaita Yacouba Zande Zulu\nBondye i apel Zeova e sa non i kapab vedir “I fer arive.” Zeova i Bondye tou pwisan e i’n kree tou keksoz. I annan sa pwisans pour fer tou sa ki i deside.\nAn Ebre, non Bondye ti ganny ekrir avek kat let. An Angle, sa kat let i vin YHWH ouswa JHVH. Non Bondye i ganny trouve preski 7,000 fwa dan bann liv Labib ki ti ganny ekrir an Ebre. Partou lo later, dimoun i pronons non Zeova dan diferan fason, dapre sa ki pli popiler dan zot langaz.\n▸ Sapit 1 paragraf 15\n2 LABIB I “ENSPIRE PAR BONDYE”\nZeova i Loter Labib, me i ti servi bann zonm pour ekri li. Sa i en pe parey en biznesmenn ki demann son sekreter pour ekri en let pour li. Sekreter ki ekri sa let, me i ekri nide sa biznesmenn. Bondye ti servi son lespri sen pour gid bann ekriven Labib pour ekri son bann panse. Lespri sen Bondye ti gid zot dan diferan fason. Par egzanp, Bondye ti fer zot vwar bann vizyon oubyen rev e apre zot ti ekri sa ki zot ti vwar.\n▸ Sapit 2 paragraf 5\n3 BANN PRENSIP\nSa i bann laverite de baz dan Labib ki ed nou fer bann bon desizyon. Par egzanp, sa prensip “move frekantasyon i gat bann bon labitid,” i ansenny nou ki bann dimoun ki nou asosye avek i annan en lefe lo nou, swa an byen swa an mal. (1 Korentyen 15:33) Ouswa sa prensip “sa ki en dimoun pe senmen, sanmenm ki i pou rekolte,” i ansenny nou ki nou bezwen pey konsekans nou aksyon.—Galat 6:7.\n▸ Sapit 2 paragraf 12\nSa i en mesaz sorti kot Bondye. I kapab en mesaz ki eksplik lavolonte Bondye, en lansennyman lo sa ki byen ek sa ki mal, en lord ouswa en zizman. I osi kapab en mesaz konsernan en keksoz ki pou arive a lavenir. I annan bokou profesi dan Labib ki’n fini ganny akonplir.\n▸ Sapit 2 paragraf 13\n5 BANN PROFESI LO MESI\nSa kantite profesi ki dan Labib konsernan Mesi ti ganny akonplir lo Zezi. Vwar sa bwat “ Bann profesi lo Mesi.”\n▸ Sapit 2 paragraf 17, not\nBANN PROFESI LO MESI\nI ti sorti dan tribi Zida\nSon manman ti en vyerz\nI ti en desandans Lerwa David\nZeova ti dir ki Zezi i son Garson\nBokou dimoun pa ti krwar li\nI ti antre Zerizalenm lo en bourik\nI ti ganny trair par en zanmi pros\nZan 13:18, 21-30\nI ti ganny trair pour 30 pyes larzan\nI ti reste trankil ler i ti ganny akize\nZot ti tir osor pour ganny son lenz\nI ti ganny ensilte lo poto\nPsonm 22:7, 8\nNi enn son lezo pa ti kase\nZan 19:33, 36\nI ti ganny antere parmi bann dimoun ris\nI ti ganny resisite\nAkt 2:24, 27\nI ti ganny resisite pour al dan lesyel e i ti asiz dan kote drwat Bondye\nAkt 7:55, 56\n6 PLAN ZEOVA POUR LATER\nZeova ti kree later pour ki i vin en paradi kot bann imen ki kontan li ti pou kapab viv. Son plan pa’n sanze. Byento, Bondye pou retir tou sa ki mal e i pou donn son pep lavi eternel.\n▸ Sapit 3 paragraf 1\n7 SATAN OUBYEN DYAB\nSatan i sa lanz ki ti konmans sa rebelyon kont Bondye. I ganny apele Satan ki vedir “Opozan,” parski i lager kont Zeova. I osi ganny apele Dyab ki vedir “sa Enn ki fer kalonmni.” I ti ganny sa non parski i koz manti lo Bondye e anbet dimoun.\n▸ Sapit 3 paragraf 4\nZeova ti kree bann lanz bokou letan avan ki i ti kree later. Zot ti ganny kree pour viv dan lesyel. I annan plis ki san milyon lanz. (Danyel 7:10, NWT) Zot annan en non e diferan personnalite. Bann lanz fidel i refize les bann imen ador zot. Zot annan diferan pozisyon ek responsabilite. Serten responsabilite i enkli servi devan tronn Zeova, anons mesaz Bondye, protez e gid son bann serviter lo later, pas bann zizman Bondye e siport sa travay predikasyon. (Psonm 34:7; Revelasyon 14:6; 22:8, 9) A lavenir, zot pou lager akote Zezi dan lager Armagedon.—Revelasyon 16:14, 16; 19:14, 15.\n▸ Sapit 3 paragraf 5; Sapit 10 paragraf 1\nPese i nenport kwa ki nou santi, mazinen ouswa fer ki kont Zeova oubyen son lavolonte. Vi ki pese i gat nou relasyon avek Bondye, i’n donn nou bann lalwa ek prensip pour ed nou pour pa fer pese par ekspre. O konmansman, tou keksoz ki Zeova ti kree ti parfe, me Adan ek Ev ti swazir pour dezobei Zeova, zot ti fer pese e zot ti nepli parfe. Zot ti vin vye e mor e vi ki nou’n erit pese avek Adan, nou osi nou vin vye e mor.\n▸ Sapit 3 paragraf 7; Sapit 5 paragraf 3\nSa i en lager kot Bondye pou detri lemonn Satan e retir tou sa ki mal.\n▸ Sapit 3 paragraf 13; Sapit 8 paragraf 18\n11 RWAYONM BONDYE\nRwayonm Bondye i en gouvernman ki Zeova in etabli dan lesyel. Zezi pe dirize konman Lerwa dan sa gouvernman. A lavenir, Zeova pou servi sa Rwayonm pour retir tou sa ki mal. Rwayonm Bondye pou diriz later.\n▸ Sapit 3 paragraf 14\n12 ZEZI KRI\nBondye ti kree Zezi avan tou lezot keksoz. Zeova ti anvoy Zezi lo later pour mor pour bann imen. Apre ki Zezi ti’n ganny touye, Zeova ti resisit li. Aprezan Zezi pe dirize dan lesyel konman Lerwa dan Rwayonm Bondye.\n▸ Sapit 4 paragraf 2\n13 SA PROFESI 70 SEMENN\nLabib ti profetize ouswa predir kan Mesi ti pou vini. Sa ti pou ariv a lafen en peryod letan 69 semenn. Sa 69 semenn ti konmans lannen 455 avan Kris e i ti fini lannen 29.\nKi mannyer nou konnen ki i ti fini lannen 29? Sa 69 semenn ti konmans lannen 455 avan Kris, ler Neemya ti ariv Zerizalenm e konmans rekonstri sa lavil. (Danyel 9:25; Neemya 2:1, 5-8) Zis parey sa mo “douzenn” i fer nou mazin sa nimero 12, sa mo “semenn” i fer nou mazin sa nimero 7. Bann semenn ki ganny mansyonnen dan sa profesi pa bann semenn set zour me bann semenn set lannen. Sa i an armoni avek sa lareg pour bann profesi ki dir “en zour pour sak lannen.” (Nonm 14:34; Ezekyel 4:6) Sa i vedir ki sak semenn i dire pour set an e ki sa 69 semenn i dire pour 483 lannen (69 x 7). Si nou kont 483 lannen depi 455 avan Kris, nou ariv lannen 29 (napa lannen zero). Sa i sa menm lannen ki Zezi ti batize e vin Mesi!—Lik 3:1, 2, 21, 22.\nSa menm profesi ti koz lo en lot semenn, ki reprezant set an an plis. Pandan sa letan, lannen 33 avan Kris, sa bon nouvel Rwayonm Bondye ti pou ganny anonse dan tou nasyon pa zis avek bann Zwif.—Danyel 9:24-27.\n▸ Sapit 4 paragraf 7\n14 FO LANSENNYMAN TRINITE\nLabib i dir ki Zeova i nou Kreater e i ti kree Zezi avan tou lezot keksoz. (Kolosyen 1:15, 16) Zezi pa Bondye Tou Pwisan. I pa ti zanmen dir ki i egal avek Bondye. Anfet, i ti dir: “Papa i pli gran ki mwan.” (Zan 14:28; 1 Korentyen 15:28) Me serten larelizyon i ansenny Trinite, setadir en Bondye an trwa personn: Papa i Bondye, Garson i Bondye e Lespri sen i Bondye. Sa mo “Trinite” pa dan Labib. Sa i en fo lansennyman.\nLespri sen i lafors Bondye an aksyon, son pwisans envizib an aksyon ki i servi pour fer son lavolonte. I pa en dimoun oubyen en bondye. Par egzanp, bann Kretyen dan premye syek “ti ranpli avek lespri sen” e Zeova ti dir: “Mon pou vers mon lespri sen lo tou sort kalite dimoun.”—Akt 2:1-4, 17.\n▸ Sapit 4 paragraf 12; Sapit 15 paragraf 17\nBann vre Kretyen pa servi lakrwa pour ador Bondye. Akoz non?\nLakrwa in ganny servi dan fo larelizyon pour en bon pe letan. Dan letan lontan, lakrwa ti ganny servi pour ador lanatir e dan bann koutim seksyel ki bann payen ti fer. Pandan sa 300 an apre ki Zezi ti’n mor, bann Kretyen pa ti servi lakrwa dan zot ladorasyon. Nek bokou pli tar ki Lanperer Romen Constantine ti fer lakrwa vin en senbol pour bann Kretyen. Sa senbol ti ganny servi pour esey fer plis dimoun vin Kretyen. Me lakrwa ti napa nanryen pour fer avek Zezi. New Catholic Encyclopedia i eksplike: “Lakrwa ti ganny servi avan lepok Kretyen e i ti osi ganny servi par bann dimoun ki pa ti Kretyen.”\nZezi pa ti mor lo lakrwa. Sa mo Grek ki’n ganny tradwir konman “lakrwa” dan bokou Labib i an realite vedir “en poto drwat,” “en bout dibwa” ouswa “en pye dibwa.” The Companion Bible i dir: “Napa ni menm en mo Grek dan [Nouvo Testaman] ki donn lide de bout dibwa.” Zezi ti mor lo en poto.\nZeova pa oule ki nou servi bann stati oubyen senbol dan nou ladorasyon.—Egzod 20:4, 5; 1 Korentyen 10:14.\n▸ Sapit 5 paragraf 12\nZezi ti donn lord son bann disip pour selebre Memoryal son lanmor. Tou le-z-an, son bann disip i fer sa le 14 Nizan, sa menm dat ki bann Izraelit ti selebre Lapak. Pandan Memoryal, dipen ek diven ki reprezant lekor ek disan Zezi, i ganny pase avek tou dimoun. Bann ki pou diriz ansanm avek Zezi dan lesyel i manz sa dipen e bwar sa diven. Bann ki annan sa lespwar pour viv pour touzour lo later i asiste Memoryal avek respe, me zot pa manz sa dipen ouswa bwar sa diven.\n▸ Sapit 5 paragraf 21\nDan Tradiksyon nouvo lemonn, sa mo “nanm” i ganny servi pour dekrir (1) en dimoun, (2) en zannimo ouswa (3) lavi en dimoun oubyen en zannimo. Annou vwar serten legzanp:\nEn dimoun. “Dan letan Noe . . . en ptigin dimoun, setadir wit dimoun [“nanm,” not] ti ganny anmennen sen e sof lo delo.” (1 Pyer 3:20) Dan sa verse, sa mo nanm pe refer avek bann dimoun, setadir, Noe ek son madanm, zot trwa garson ek zot bann madanm.\nEn zannimo. “Bondye ti dir: Bann delo ava ranpli avek toudsort kreatir vivan [“nanm,” not dan NWT], e i ava annan bann zwazo ki anvole dan lesyel par lao sirfas later! Alor, Bondye ti dir: Later ava prodwir bann et vivan [“nanm,” not dan NWT] dapre sak lespes: Zannimo domestik, pti bebet, zannimo sovaz, sakenn dapre son lespes. Sa ti arive.”—Zenez 1:20, 24.\nLavi en dimoun oubyen en zannimo. Zeova ti dir avek Moiz: “Sa bann dimoun ki ti pe rod touy ou [“touy ou nanm,” not dan NWT], in mor.” (Egzod 4:19) Ler Zezi ti lo later, i ti dir: “Mwan mon sa bon berze, sa bon berze i donn son lavi [“nanm,” not] pour son bann mouton.”—Zan 10:11.\nAn plis, ler en dimoun i fer en keksoz “avek tou [son] nanm,” sa i vedir ki i fer li volonterman e avek tou son abilite. (Matye 22:37; Deterononm 6:5, NWT) Sa mo “nanm” i osi kapab ganny servi pour dekrir sa ki en dimoun ouswa en zannimo i anvi ouswa pour dekrir son lapeti. En dimoun mor ouswa en lekor mor i kapab ganny apele en nanm mor.—Nonm 6:6, not dan NWT; Proverb 23:2, not dan NWT; Izai 56:11, not dan NWT; Agai 2:13, not dan NWT.\n▸ Sapit 6 paragraf 5; Sapit 15 paragraf 17\nSa mo Ebre e Grek ki’n ganny tradwir konman “lespri” dan Tradiksyon nouvo lemonn i kapab vedir diferan keksoz. Me zot toultan refer avek en keksoz ki envizib pour bann imen, tel parey divan ouswa souf bann imen ek zannimo. Sa bann mo i osi kapab refer avek bann lanz ouswa lespri sen, setadir lafors Bondye. Labib pa dir ki i annan en keksoz dan dimoun ki kontinyen viv apre lanmor.—Egzod 35:21; Psonm 104:29; Matye 12:43; Lik 11:13.\nZeenn i non en vale o bor Zerizalenm kot salte ti ganny brile oubyen detrir. I napa okenn levidans ki dan letan Zezi bann zannimo oubyen bann imen ti ganny tortire ouswa brile vivan dan sa landrwa. Alor Zeenn pa reprezant en landrwa envizib kot bann dimoun ki’n mor i ganny tortire e brile pour touzour. Ler Zezi ti koz lo bann dimoun ki ganny zete dan Zeenn, i ti pe dir ki sa bann dimoun pou ganny detrir pour touzour.—Matye 5:22; 10:28.\n▸ Sapit 7 paragraf 20\n20 LAPRIYER NOTREPER\nSa i sa lapriyer ki Zezi ti donn son bann disip pour montre zot konman pour priye. Par egzanp, Zezi ti montre nou pour priy koumsa:\n“Ki ou non i ganny sanktifye”\nNou priye ki Zeova i retir tou bann mansonz ki’n sali son repitasyon ek son non. Koumsa tou bann lanz ki dan lesyel e bann dimoun lo later pou onor e respekte son non.\n“Ki ou Rwayonm i vini”\nNou priye ki gouvernman Bondye i detri sa move lemonn Satan, ki sa gouvernman i diriz later e fer later vin en paradi.\n“Ki ou lavolonte i ganny fer lo later”\nNou priye ki lavolonte Bondye i ganny fer lo later pour ki bann imen obeisan e parfe i kapab viv dan Paradi pour touzour, zis parey Zeova ti oule ler i ti kree bann imen.\n▸ Sapit 8 paragraf 2\nZeova ti fer laranzman pour ki en ranson i ganny peye pour sov bann imen dan pese ek lanmor. Ranson ti sa pri neseser ki ti ganny peye pour reaste lavi parfe ki Adan, sa premye zonm, ti’n perdi. Sa ti pou osi fer li posib pour bann imen annan en bon relasyon avek Zeova. Bondye ti anvoy Zezi lo later pour mor pour tou dimoun. Gras a lanmor Zezi, tou dimoun i annan sa loportinite pour viv pour touzour e vin parfe.\n▸ Sapit 8 paragraf 21; Sapit 9 paragraf 13\n22 AKOZ LANNEN 1914 I TELMAN ENPORTAN?\nSa profesi dan Danyel sapit 4 i montre nou ki Bondye ti pou etabli son Rwayonm an 1914.\nSa profesi: Atraver en rev, Zeova ti donn Lerwa Neboukadnezar en profesi konsernan en gran pye dibwa ki ganny koupe. Dan sa rev, siko sa pye dibwa ti ganny sere avek en serk an fer ek kwiv pour anpes li pouse pour “set an [oubyen “set letan,” NWT].” Apre sa set letan, sa pye dibwa ti pou repouse.—Danyel 4:1, 10-16.\nKi sa profesi i vedir pour nou: Sa pye dibwa i reprezant dominasyon Bondye. Pour plizyer lannen, Zeova ti servi bann lerwa Zerizalenm pour diriz nasyon Izrael. (1 Kronik 29:23) Me sa bann lerwa pa ti reste fidel e zot ti bezwen aret dirize. Zerizalenm ti ganny detrir an 607 avan Kris. Sa ti konmansman sa peryod set letan. (2 Lerwa 25:1, 8-10; Ezekyel 21:25-27) Ler Zezi ti dir, “Zerizalenm pou ganny pyetinen par bann nasyon ziska ki letan fikse bann nasyon in fini,” i ti pe refer avek sa peryod set letan. (Lik 21:24) Alor sa peryod set letan pa ti fini ler Zezi ti lo later. Zeova ti promet pour apwent en Lerwa a lafen sa peryod set letan. Ler Zezi sa nouvo Lerwa pou diriz later, sa pou anmenn bokou benediksyon pour pep Bondye pour touzour.—Lik 1:30-33.\nKonbyen letan sa set letan ti pou dire: Sa peryod set letan ti dire pour 2,520 an. Si nou kont 2,520 an depi lannen 607 avan Kris, nou ariv lannen 1914 (napa lannen zero). Sa lannen, Zeova ti fer Zezi, sa Mesi ki ti’n ganny promet, vin Lerwa dan Rwayonm Bondye dan lesyel.\nMe kote nou ganny sa sif 2,520 an? Labib i dir ki trwa letan edmi i 1,260 zour. (Revelasyon 12:6, 14) Alor set letan i de fwa 1,260 zour, setadir 2,520 zour. Sa 2,520 zour i reprezant 2,520 lannen dapre sa lareg pour bann profesi ki dir “en zour pour sak lannen.”—Nonm 14:34; Ezekyel 4:6.\n▸ Sapit 8 paragraf 23\nEn larkanz i en sef lanz. Labib i koz lo zis en sel “sef lanz” e i apel Mikael.—Danyel 12:1; Zid 9.\nMikael i Sef larme bann lanz fidel Bondye. Revelasyon 12:7 i dir: “Mikael ek son bann lanz ti lager avek dragon . . . ek son bann lanz.” Liv Revelasyon i dir ki Zezi i Sef larme Bondye, alor Mikael i en lot non pour Zezi.—Revelasyon 19:14-16.\n▸ Sapit 9 paragraf 4\n24 BANN DERNYEN ZOUR\nSa lekspresyon i refer avek sa peryod letan ler bann levennman enportan i arive lo later zis avan Rwayonm Bondye i detri lemonn Satan. Lezot lekspresyon ki ganny servi dan bann profesi Labib, tel parey “lafen sa lemonn” e “ler Garson zonm pou la,” pe refer avek sa menm peryod letan. (Matye 24:3, 27, 37) “Bann dernyen zour” ti konmanse ler Rwayonm Bondye ti konmans dirize dan lesyel an 1914 e i pou fini ler lemonn Satan i ganny detrir pandan lager Armagedon.—2 Timote 3:1; 2 Pyer 3:3.\n▸ Sapit 9 paragraf 5\nRezireksyon se ler Bondye i fer en dimoun ki ti’n mor reviv ankor. I annan nef rezireksyon ki ganny mansyonnen dan Labib. Eliya, Elisa, Zezi, Pyer ek Pol ti resisit bann dimoun. Sa bann mirak ti posib selman gras a pwisans Bondye. Zeova i promet pour resisit “dimoun bon konman move” lo later. (Akt 24:15) Labib i osi dir ki serten pou ganny resisite pour viv dan lesyel. Sa i akoz Bondye in swazir zot pour viv dan lesyel avek Zezi.—Zan 5:28, 29; 11:25; Filipyen 3:11; Revelasyon 20:5, 6.\n▸ Sapit 9 paragraf 13\n26 PRATIK DEMONYAK (GRIGRI)\nPratik demonyak ouswa grigri i bann move pratik kot dimoun i esey kominik avek bann demon. Zot fer sa swa direkteman ouswa atraver en lot dimoun, tel parey en bonnonm dibwa ouswa en sorsye. Zot fer sa akoz zot krwar sa fo lansennyman ki dir ki lespri bann dimoun i kontinyen viv apre ki zot in mor e vin bann lespri pwisan. Bann demon i osi esey enfliyans bann imen pour dezobei Bondye. Astrolozi, devinen oubyen predir lavenir, mazik, bann pratik sorsye, siperstisyon, keksoz mistik, tousala i bann pratik demonyak. I annan bokou liv, magazin, oroskop, film, poster e menm bann sanson ki donn sa lenpresyon ki bann demon ek mazik i gou ouswa napa nanryen mal avek. I annan bokou koutim lanterman ki relye avek bann pratik demonyak. Par egzanp, bann sakrifis pour bann dimoun mor, selebrasyon lanterman, lanniverser lanterman, seremoni tradisyonnel pour bann vev ek vef ouswa serten koutim ki annan pour fer avek vey lekor mor. Souvan dimoun i servi drog ler zot pe envok bann demon.—Galat 5:20; Revelasyon 21:8.\n▸ Sapit 10 paragraf 10; Sapit 16 paragraf 4\n27 SOUVRENNTE ZEOVA\nZeova i Bondye Tou Pwisan e i ti kree liniver antye. (Revelasyon 15:3) Sanmenm sa tou keksoz i pour li. Son souvrennte oubyen lotorite i lo tou keksoz. I annan tou drwa pour diriz son kreasyon. (Psonm 24:1; Izai 40:21-23; Revelasyon 4:11) I’n fer bann lalwa pour tou keksoz ki i’n kree. Zeova i osi annan lotorite pour apwent lezot konman dirizan. Nou siport souvrennte Bondye ler nou kontan li e obei li.—1 Kronik 29:11.\n▸ Sapit 11 paragraf 10\nLavortman i ler en pti baba i ganny touye par ekspre avan i ne. I pa en aksidan oubyen en reaksyon natirel nou lekor. Dek ki en madanm i tonm ansent, sa pti baba dan son vant pa zis en parti lekor sa madanm, sa pti baba i en lot dimoun.\n▸ Sapit 13 paragraf 5\n29 TRANSFIZYON DISAN\nTransfizyon disan i ler disan ouswa son kat konponan prensipal i ganny mete dan lekor en dimoun pour bann rezon medikal. I kapab disan en lot dimoun oubyen nou prop disan ki’n ganny anmase. Sa kat konponan prensipal disan i plasma, globil rouz (red blood cells), globil blan (white blood cells) e plaket (platelets).\n▸ Sapit 13 paragraf 13\nDan Labib, sa mo pour “disiplin” pa zis en lot mo pour pinisyon. Ler nou ganny disiplinen, nou ganny enstrir, edike e korize. Disiplin Zeova pa zanmen brit ni kriyel. (Proverb 4:1, 2, NWT) Zeova i en zoli legzanp pour bann paran. Disiplin Zeova i telman mars byen ki en dimoun i kapab arive kontan ler i ganny disiplinen. (Proverb 12:1) Zeova i kontan son pep e i form zot. I donn zot lenstriksyon ki koriz bann move pwennvi e ed zot reflesir e apre azir dan en fason ki i kontan. Pour bann paran, zot disiplin i osi enplik ed zot zanfan pour konpran akoz ki zot devret obei. I osi vedir ansenny zot pour kontan Zeova ek son Parol Labib e pour konpran son bann prensip.\n▸ Sapit 14 paragraf 13\nBann demon i envizib, zot bann lespri ki bokou pli for ki bann imen. Bann demon i bann move lanz. Zot ti vin move ler zot ti dezobei Bondye e vin son lennmi. (Zenez 6:2; Zid 6) Zot ti zwenn ansanm avek Satan e rebel kont Zeova.—Deterononm 32:17; Lik 8:30; Akt 16:16; Zak 2:19.\n▸ Sapit 16 paragraf 4


Aprann etidye pli byen! | Letid Latour Veyer\nLatour Veyer (Edisyon letid) | Me 2019\nLIR AN Abua Acholi Afrikaans Aja Akha Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Armenian (West) Aukan Australian Sign Language Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Sign Language Boulou Brazilian Sign Language British Sign Language Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombian Sign Language Congolese Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Damara Dangme Danish Digor Douala Drehu Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Gitonga Greek Greek Sign Language Greenlandic Guadeloupean Creole Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Hungarian Hungarian Sign Language Iban Ibanag Ibinda Icelandic Igbo Iloko Indonesian Indonesian Sign Language Isoko Italian Italian Sign Language Japanese Japanese Sign Language Javanese Jula Kabiye Kabuverdianu Kachin Kamba Kannada Karen (S'gaw) Kazakh Kazakh (Arabic) Kekchi Kenyan Sign Language Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Korean Sign Language Kreol Seselwa Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malawi Sign Language Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mizo Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaraguan Sign Language Niuean Norwegian Nyaneka Nyungwe Nzema Okpe Oromo Ossetian Otetela Palauan Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Portuguese (Brazil) Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romanian Sign Language Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Russian Sign Language Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Taiwanese Sign Language Tajiki Tamil Tarascan Tatar Telugu Tetun Dili Thai Thai Sign Language Tigrinya Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambian Sign Language Zande Zapotec (Isthmus) Zimbabwe Sign Language Zulu\nAprann etidye pli byen!\n“Verifye sa ki pli enportan.”—FILI. 1:10.\nKANTIK 35 “Verifye sa ki pli enportan”\n1. Akoz serten pa anvi etidye?\nOZORDI, en kantite dimoun i bezwen travay dir pour ganny ase larzan pour viv. En kantite nou bann frer ek ser i bezwen fer bann gran lazournen travay zis pour zot kapab ganny ase larzan pour aste manze ek lenz e pour ganny en landrwa reste pour zot fanmir. I annan lezot frer ek ser ki bezwen vwayaz bann gran zistans pour al travay e sa i pran plizyer erdtan pour ale e retournen. An plis, en kantite nou bann frer ek ser i fer bann gro travay fizik pour siport zot lekor ek fanmir. A lafen lazournen sa bann frer ek ser i epwize! Zot sitan fatige ki etidye i dernyen keksoz dan zot lespri.\n2. Kan ki ou ou etidye?\n2 Par kont, nou bezwen trouv en moman pour vreman etidye Parol Bondye ek bann piblikasyon baze lo Labib. Nou oblize fer sa si nou anvi annan en bon relasyon avek Zeova e viv pour touzour. (1 Tim. 4:15) Serten i lev boner toulezour pour etidye ler i ankor trankil e zot kapab reflesi byen apre ki zot in repoze. Lezot i deside met en pti pe letan akote a lafen lazournen kot zot pa pou ganny distrer pour etidye e medit lo Parol Bondye ek nou bann piblikasyon.\n3-4. Ki sanzman ki’n ganny fer lo lakantite lenformasyon ki nou gannyen e akoz?\n3 I tre probab ki ou dakor ki i enportan ki nou fer letan pour etidye. Me kwa ki nou devret etidye? Serten i kapab dir, ‘I annan en ta pour lir’ oubyen ‘Mon vwar li difisil pour lir tou sa ki nou gannyen.’ Serten i kapab lir tou nou bann piblikasyon e get tou bann video baze lo Labib ki nou gannyen, me lezot i vwar li difisil pour trouv letan pour fer sa. Konsey Direkter i konnen ki sa i leka. I pour sa rezon ki resaman Konsey Direkter in deside pour redwir lakantite lenformasyon ki nou enprimen e ki nou met lo nou sit Enternet.\n4 Par egzanp, nou nepli pibliy Yearbook of Jehovah’s Witnesses, parski nou kapab trouv en kantite leksperyans ankourazan lo jw.org® e osi dan bann progranm ki nou gannyen tou le mwan lo Televizyon JW®. Aprezan Latour Veyer edisyon piblik ek magazin Veye! i ganny pibliye zis trwa fwa par an. Sa bann sanzman pa’n ganny fer pour nou annan plis letan pour fer lezot keksoz ki napa nanryen pour fer avek nou servis pour Zeova. Zot in ganny fer pour nou kapab annan plis letan pour konsantre lo “sa ki pli enportan.” (Fili. 1:10) Annou vwar ki mannyer ou kapab deside kwa ki pli enportan e ki mannyer ou kapab tir maksimonm profi dan ou letid Labib personnel.\nDESIDE KWA KI PLI ENPORTAN\n5-6. Ki bann piblikasyon nou devret fer sir ki nou etidye o profon?\n5 Ki nou devret etidye premye? Nou definitivman bezwen pas en pe letan sak zour pour etidye Parol Bondye. Konmela, i annan mwens verse pour lir dan nou lektir Labib pour lasemenn, koumsa nou annan plis letan pour medit e fer resers lo sa ki nou’n lir. Olye zis lir bann verse ki nou’n ganny demande pour lir pour renyon lasemenn, nou anvi ki sa mesaz Labib i tous nou leker e ed nou vin pli pros avek Zeova.—Ps. 19:14, NWT.\n6 Kwa ankor ki nou devret etidye o profon? Byensir, nou anvi prepar nou lartik letid Latour Veyer, Letid Labib kongregasyon ek tou lenformasyon ki nou gannyen pour renyon lasemenn. Nou devret osi lir sak magazin Latour Veyer ek Veye! ki nou gannyen.\n7. Eski nou devret dekouraze si nou pa kapab lir oubyen get tou sa ki ganny mete lo nou sit Enternet ek Televizyon JW?\n7 Kekfwa ou kapab dir, ‘Oke, me ki nou pou fer avek tou sa bann lezot keksoz ki nou gannyen lo nou sit Enternet jw.org ek tou sa bann video ki sorti lo Televizyon JW? I annan en ta keksoz pour etidye!’ Mazin sa legzanp: Dan en restoran ki fer boufe, i annan en gran varyete manze. Bann dimoun ki vin dan sa restoran pa kapab gout tou sa ki i annan. Alor zot swazir zis detrwa pla. Pareyman, si ou pa kapab lir oubyen get tou sa ki sorti lo nou bann sit Enternet, pa dekouraze. Fer sa ki ou kapab. Aprezan, annou vwar ki savedir etidye e ki nou kapab fer pour tir maksimonm profi dan nou letid.\nI DEMANN ZEFOR POUR ETIDYE!\n8. Ki mannyer ou kapab etidye ou Latour Veyer e ki byenfe ou pou gannyen ler ou fer sa?\n8 Ler ou etidye, ou konsantre lo sa ki ou pe lir pour ou kapab aprann en keksoz enportan. I pa vedir ki ou zis lir sa lenformasyon vit vit e apre souliny larepons. Par egzanp, ler ou pe prepar ou letid Latour Veyer, konmans par lir sa bout o konmansman sa lartik ki apel: Sa ki nou pou etidye. Apre sa, lir e reflesi lo tit sa lartik, lo bann soutit ek bann kestyon revizyon. Ler ou’n fini fer sa, pran ou letan pour lir sa lartik byen. Port latansyon lo sa fraz ki dir ou lo kwa sa paragraf i baze. Normalman sa i premye fraz sa paragraf e i ed ou pour konnen ki pwen sa paragraf pe al diskit lo la. Anmezir ki ou lir sa lartik, mazin lo lafason ki sak paragraf i relye avek bann soutit ek tenm sa lartik. Ekri okenn mo oubyen pwen ki ou pa ti konnen avan ki ou ti a kontan fer plis resers lo la.\n9. (a) Ler nou pe etidye nou Latour Veyer, akoz nou devret konsantre lo bann verse Labib e ki mannyer nou kapab fer sa? (b) Dapre Zozye 1:8, ki nou devret fer apard ki zis lir bann verse Labib?\n9 Letid Latour Veyer i ed nou pour pli byen konpran Labib. Alor, konsantre lo bann verse Labib, sirtou bann ki pou ganny lir dan lasal. Port latansyon lo ki mannyer bann mo oubyen fraz dan sa verse i fer resorti sa pwen ki dan paragraf. An plis, pran letan pour reflesi o profon lo bann verse e lo ki mannyer ou kapab aplik li dan ou lavi.—Lir Zozye 1:8.\nParan, ed ou zanfan aprann ki mannyer pour etidye (Vwar paragraf 10) *\n10. Baze lo sa ki nou aprann dan Ebre 5:14, akoz paran i devret pran en pe letan pandan ladorasyon fanmir pour ed zot zanfan aprann ki mannyer pour etidye e fer resers?\n10 I normal ki bann paran i anvi ki zot zanfan i pas en bon moman pandan Ladorasyon Fanmir sak semenn. Par kont, menm si bann paran i devret toultan plàn en keksoz ki zot anvi fer pour ladorasyon fanmir, zot pa bezwen santi ki zot bezwen fer en keksoz spesyal e gou tou le semenn. Menm si pandan Ladorasyon Fanmir zot kapab get sa progranm ki nou gannyen tou le mwan lo Televizyon JW oubyen travay lo en proze spesyal tanzantan, parey konstri en model lars Noe, i osi enportan ki bann zanfan i ganny montre ki mannyer pour etidye. Par egzanp, zot bezwen aprann ki mannyer pour prepar zot renyon oubyen ki mannyer pour fer resers lo en problenm ki zot pe gannyen kot lekol. (Lir Ebre 5:14.) Si zot pas en pe letan kot lakour pe etidye lo en topik dan Labib, i pou pli fasil pour zot konpran e konsantre pandan renyon ek lasanble menm ler napa en video. Byensir, lakantite letan ki en paran i deside etidye avek son zanfan i depan lo laz ek personnalite son zanfan.\n11. Akoz i enportan ki nou ed nou bann etidyan Labib pour aprann etidye Labib o profon lo zot menm?\n11 Nou bann etidyan Labib osi i bezwen aprann ki mannyer pour etidye. Ler zot fek konmans etidye, nou kontan si zot souliny larepons dan zot liv pour letid oubyen renyon. Me nou bezwen ed nou bann etidyan Labib pour aprann ki mannyer pour fer resers e ki mannyer pour etidye o profon lo zot menm. Koumsa ler i annan en problenm, olye tay kot lezot dimoun dan kongregasyon pour ganny led, zot pou konnen ki mannyer pour fer resers dan nou bann piblikasyon pour zot ganny sa lenformasyon ki zot bezwen.\nANNAN EN LOBZEKTIF LER OU ETIDYE!\n12. Ki lobzektif nou kapab annan ler nou etidye?\n12 Si ou pa kontan etidye, kekfwa ou kapab krwar ki ou pa pou zanmen vwar li gou pour etidye. Me ou kapab aprann pour kontan etidye. Ou kapab konmans par etidye pour en ptigin letan e ptitapti ogmant lakantite letan ki ou etidye. Annan en lobzektif ler ou etidye. Byensir, sa rezon prensipal i akoz nou anvi vin pli pros avek Zeova. En lobzektif ki nou kapab atenn deswit, se reponn en kestyon ki en dimoun in demann nou oubyen fer resers lo en problenm ki nou pe fer fas avek.\n13. (a) Eksplike ki en zenn i kapab fer pour eksplik son krwayans kot lekol. (b) Ki mannyer ou kapab aplik sa konsey ki dan Kolosyen 4:6?\n13 Konman en legzanp, eski ou en zenn ki ankor pe lekol? Kekfwa tou bann manrmay dan ou laklas i selebre zot lanniverser nesans. Ou ti a kontan servi Labib pour eksplik zot akoz ou pa fet ansanm avek zot, me petet ou santi ki ou pa kapab fer sa. Alor ou bezwen etidye! I kapab ki ou annan de rezon pour fer sa: (1) pour batir ou prop lafwa ki Bondye pa kontan ler dimoun i selebre zot lanniverser nesans e (2) pour aprann ki mannyer pour pli byen eksplik sa ki ou krwar dapre Labib. (Mat. 14:6-11; 1 Pyer 3:15) Ou kapab konmans par demann ou lekor, ‘Akoz bann manrmay dan mon laklas i vwar li byen pour selebre lanniverser nesans?’ Apre, servi nou bann piblikasyon pour fer resers lo sa topik. Ou pou kapab vwar ki i pa telman difisil pour eksplik ou krwayans. Laplipar dimoun i selebre zot lanniverser akoz zot krwar ki tou dimoun pe fer parey. Si ou vwar zis enn de pwen ki ou kapab koz lo la, sa i kapab ed en dimoun ki vreman anvi konn laverite.—Lir Kolosyen 4:6.\nEKSIT OU LAPETI POUR MANZE SPIRITYEL\n14-16. (a) Ki ou kapab fer pour aprann plis lo en liv Labib ki ou pa konn bokou lo la? (b) Eksplike ki mannyer bann verse ki’n ganny site i kapab ed ou pour pli byen konpran liv Amos. (Vwar osi sa bwat “ Aprann konn bann personnaz dan Labib pli byen!”)\n14 Meton dan renyon nou pou lir e diskit lo enn bann liv Labib ki ti ganny ekrir par enn bann zonm ki nou apel pti profet. Kekfwa i enn bann profet ki ou pa konn bokou lo la. Pour konmanse, i ti a byen pour ou anvi konn plis lo sa ki sa profet ti ekri lo la. Alor, ki mannyer ou kapab eksit ou lapeti pour aprann plis?\n15 Premyerman demann ou lekor: ‘Ki mon konnen lo sa ekriven? Lekel li, kote i ti reste e ki travay i ti fer?’ Ler nou aprann plis lo sa ekriven, sa i kapab ed nou pour pli byen konpran akoz i ti servi serten mo oubyen legzanp. Anmezir ki ou lir Labib, rod bann fraz ki ed ou pour imazinen ki kalite dimoun sa ekriven ti ete.\n16 Apre, i ti pou bon pour konnen kan ki sa liv ti ganny ekrir. Ou kapab fasilman fer sa si ou get sa latab ki annan pour tit “Bann liv Labib,” ki deryer dan Tradiksyon nouvo lemonn. An plis, ou kapab get sa latab bann profet ek lerwa ki lo paz 14-17 dan sa liv En led pour etidye Parol Bondye. Si ou pe etidye en liv Labib profetik, i ti a byen si ou aprann ki mannyer lavi ti ete pour bann dimoun ler sa liv ti pe ganny ekrir. Ki bann move latitid oubyen pratik bann dimoun ti annan ki sa profet ti pe esey ed zot evite? Lekel ki ti viv an menm tan avek sa ekriven? Pour konpran sa sityasyon pli byen, kekfwa ou bezwen get dan lezot liv Labib. Par egzanp, pour pli byen konpran ki ti pe arive dan letan profet Amos, ou kapab lir bann verse Labib dan 2 Lerwa ek 2 Kronik ki dan cross reference Amos 1:1. (Tradiksyon nouvo lemonn an Angle.) An plis, ou kapab lir liv Osea, ki petet ti viv dan menm letan avek Amos. Si ou get dan sa bann lezot liv Labib, ou pou pli byen konpran ki mannyer lavi ti ete dan letan Amos.—2 Rwa. 14:25-28; 2 Kron. 26:1-15; Ose. 1:1-11; Amos 1:1.\nAprann konn bann personnaz dan Labib pli byen!\nLer nou byen etidye Labib, nou aprann ki bann personnaz ki nou lir lo la ti bann vre dimoun ki ti annan menm fason panse ek santiman parey nou. Vwar serten detay lo Amos.\n(Vwar osi paragraf 14-16) *\nI ti “kiltiv pye sikomor,” ki en kalite fig e i ti en berze sorti dan en fanmir pov.—Amos 1:1; 7:14.\nI ti pare pour kit son lakour an Zida pour al servi konman en profet an Izrael, parey Zeova ti’n demann li pour fer.—Amos 7:15.\nI ti ganny lord pour aret son travay predikasyon.—Amos 7:10-13.\nEski ou sityasyon i parey pour Amos? I kapab ki ou pe fer fas avek bokou sityasyon ki bann dimoun dan Labib ti fer fas avek. Ou kapab aprann konn zot pli byen ler ou etidye Labib o profon!\nPORT LATANSYON LO BANN PTI DETAY\n17-18. Servi bann legzanp dan paragraf oubyen ou prop legzanp pour montre ki mannyer bann pti detay i kapab ede pour fer ou letid Labib personnel pli gou.\n17 Ler nou lir Labib, i byen si nou annan en profon dezir pour aprann plis. Par egzanp, meton ou pe lir douzyenm sapit liv Zekarya ki predir lanmor Mesi. (Zeka. 12:10) Ler ou ariv lo verse 12, ou lir ki “bann fanmir Natan” ti pou plere e vreman tris ler Mesi i mor. Olye inyor sa detay e zis kontinyen lir, ou kapab arete e demann ou lekor: ‘Ki bann fanmir Natan i annan pour fer avek Mesi? Eski i annan okenn fason pour ganny plis lenformasyon?’ Akoz ou pa fouy en pti pe plis? Dan cross reference sa verse, i annan 2 Samyel 5:13, 14, kot ou aprann ki Natan ti enn bann garson Lerwa David. En lot cross reference i Lik 3:23, 31, kot ou aprann ki Zezi ti en desandans Natan atraver Mari. (Vwar Latour Veyer piblik nimero 3 2016 paz 9 paragraf 1-3.) En sel kou, ou eksite pour konn plis! Ou ti konnen ki i annan en profesi ki Zezi ti pou sorti dan fanmir David. (Mat. 22:42) Me David ti annan plis ki 20 garson. Pa i enkrwayab ki Zekarya i dir ki fanmir Natan an partikilye ti pou annan en rezon pour tris ler Zezi i mor?\n18 Annou vwar en lot legzanp. Dan premye sapit Levanzil Lik, nou lir ki lanz Gabriyel ti vizit Mari e dir li en keksoz merveye pou arive avek sa garson ki i ti pou gannyen. I ti dir: “Sa zanfan pou remarkab e i pou ganny apele Garson sa Enn Tre O e Bondye Zeova pou donn li tronn son papa David. I pou Lerwa bann desandans Zakob pour touzour.” (Lik 1:32, 33) Nou kapab tant pour zis konsantre lo sa premye bout ki Gabriyel ti dir, setadir, ki Zezi ti pou ganny apele “Garson sa Enn Tre O.” Me Gabriyel ti osi predir ki Zezi ti pou “Lerwa.” Alor nou kapab demann nou lekor, ‘Ki Mari ti krwar Gabriyel pe koz lo la? Eski i ti krwar ki Gabriyel ti pe dir ki Zezi ti pou ranplas Lerwa Erod oubyen okenn lezot lerwa ki vin apre li, pour li dirize an Izrael?’ Si Zezi ti vin lerwa, Mari ti pou vin Larenn Mer e son fanmir ti pou al viv dan pale. Pourtan, Labib pa dir ki Mari ti mansyonn okenn keksoz koumsa avek Gabriyel e nou pa lir okenn par ki Mari ti demann en pozisyon spesyal dan Rwayonm, parey de disip Zezi ti fer. (Mat. 20:20-23) Sa pti detay i ed nou pour pli konvenki ki Mari ti en madanm avek bokou limilite!\n19-20. Parey in ganny dekrir dan Zak 1:22-25 ek 4: 8, ki nou lobzektif ler nou pe etidye?\n19 Annou toultan gard antet ki rezon prensipal ki nou etidye Parol Bondye ek nou bann piblikasyon i akoz nou anvi vin pli pros avek Zeova. Nou osi anvi vwar pli byen ki “kalite dimoun” nou ete e vwar ki bann sanzman nou bezwen fer pour fer plezir Bondye. (Lir Zak 1:22-25; 4:8.) Alor sak fwa ki nou konmans etidye, nou devret demann Zeova led son lespri sen. Nou devret sipliy li pour ed nou tir maksimonm profi posib avek sa lenformasyon e pour ed nou vwar ki bann sanzman nou bezwen fer.\n20 Sirman, nou tou nou ti a kontan vin parey sa serviter fidel ki en psalmis ti dekrir: “I pran plezir dan lalwa [Zeova] e medit lo son komannman, lizour koman aswar. . . . I reisi dan tou sa ki i antreprann.”—Ps. 1:2, 3.\nAkoz i enportan pour aprann etidye?\nKi nou teks tenm, Filipyen 1:10 i annan pour fer avek letid personnel?\nKi mannyer ou kapab eksit ou lapeti pour aprann plis lo en serten topik Labib?\nKANTIK 88 Montre mwan ou semen\n^ par. 5 Zeova i en Bondye zenere ki donn nou en kantite lenformasyon pour lir, gete e etidye. Sa lartik pou ed ou deside ki pour etidye e i donn bann bon sizesyon ki pou ed ou tir maksimonm profi dan ou letid personnel.\n^ par. 61 LEKSPLIKASYON PORTRE: Bann paran i montre zot zanfan ki mannyer pour prepar zot Latour Veyer pour renyon.\n^ par. 63 LEKSPLIKASYON PORTRE: En frer i fer resers lo Amos ki ti en ekriven Labib. Bann portre deryer sa frer i montre sa ki i pe imazinen anmezir ki i lir bann resi Labib e medit lo la.\nPartaze Partaze Aprann etidye pli byen!\nw19 Me p. 26-31\nLanmour ek lazistis dan kongregasyon Kretyen\nDemontre lanmour ek lazistis ler i annan labi zanfan\nRekonfort bann viktim labi seksyel\nPa les ou ganny anbete avek “lasazes sa lemonn”\nText Opsyon pour download bann piblikasyon dan forma elektronik LATOUR VEYER (EDISYON LETID) Me 2019\nPartaze Partaze LATOUR VEYER (EDISYON LETID) Me 2019\nLATOUR VEYER (EDISYON LETID) Me 2019